
–	tekintettel a Venezueláról szóló korábbi állásfoglalásaira, különösen a venezuelai helyzetről szóló, 2024. szeptember 19-i állásfoglalására[footnoteRef:1], [1:  	HL C, C/2024/7215, 2024.12.10., ELI: http://data.europa.eu/eli/C/2024/7215/oj.] 

– 	tekintettel az Emberi Jogok Egyetemes Nyilatkozatára és az ENSZ egyéb emberi jogi egyezményeire és jogi eszközeire,
– 	tekintettel a Polgári és Politikai Jogok Nemzetközi Egyezségokmányára,
–	tekintettel a Nemzetközi Büntetőbíróság Római Statútumára,
–	tekintettel Venezuela alkotmányára,
–	tekintettel a Carter Centernek a venezuelai választásokról szóló, 2024. július 30-i, valamint a demokratikus ellenzék által bemutatott választási  jegyzőkönyvek legitimálásáról szóló, 2024. október 2-i nyilatkozataira,
– 	tekintettel a Venezuelai Bolivári Köztársasággal foglalkozó független nemzetközi tényfeltáró misszió 2024. október 14-i részletes ténymegállapításaira,
– 	tekintettel az Emberi Jogok Amerikaközi Bizottságának a venezuelai választásokat követő emberi jogi jogsértésekről szóló, 2024. december 27-i jelentésére,
–	tekintettel az Unió külügyi és biztonságpolitikai főképviselőjének az Európai Unió nevében tett, a 2025. január 10-i eseményekről szóló, 2025. január 10-i nyilatkozatára,
–	tekintettel az Európai Külügyi Szolgálat (EKSZ) szóvivőjének a venezuelai hatóságok közelmúltbeli határozatairól szóló, 2025. január 15-i nyilatkozatára,
–	tekintettel a politikai jogok és a választási garanciák mindenki számára történő előmozdításáról szóló, Nicolás Manduro rezsimje és az Egységes Platform nevű venezuelai ellenzéki szövetség által 2023 októberében aláírt részleges megállapodásra (barbadosi megállapodás), 
–	tekintettel eljárási szabályzata 136. cikkének (2) és (4) bekezdésére,
A.	mivel 2024. július 28-án a venezuelai nép békésen és nagy számban szavazott országa jövőjének meghatározása érdekében, kiemelkedő polgári és demokratikus magatartást tanúsítva; mivel a szavazás lezárását követően a rezsim ellenőrzése alatt álló Nemzeti Választási Tanács (CNE) megtagadta a hivatalos választási jegyzőkönyvek közzétételét, és meghamisította a választási eredményeket, Maduro hamis győzelmét bejelentve; mivel a választási jegyzőkönyveknek az egyetlen hiteles és pártatlan nemzetközi megfigyelők, az ENSZ-misszió és a Carter Center által is megerősített, nyilvánosan hozzáférhető másolatai szerint venezuelaiak milliói szavaztak a demokratikus változásra, jelentős többséggel (a leadott szavazatok 67,05%-ával) támogatva Edmundo González Urrutiát;
B.	mivel a választásokat követően országszerte békés tüntetések zajlottak a Maduro-rezsim által elkövetett csalás elleni tiltakozásul; mivel ezeket a tiltakozásokra szélsőséges erőszak és elnyomás érkezett válaszul, ami legalább 23 halálesetet és több mint 2400 letartóztatást és erőszakos eltüntetést eredményezett, köztük mintegy 120 gyermekét; mivel venezuelai nem kormányzati szervezetek arról számoltak be, hogy 2025. január 1-jén legalább 1697 politikai fogoly van az országban;
C.	mivel több külföldi állampolgárt – köztük uniós polgárokat – a „destabilizálás” hamis vádjával továbbra is fogva tartanak;
D.	mivel a rezsim demokratikus ellenzékét már a 2024. július 28-i választások előtt is folyamatosan üldözték, de ez a zaklatás azóta jelentősen fokozódott, különösen erőszakos eltüntetések és önkényes letartóztatások formájában; mivel María Corina Machado az életveszélyes fenyegetések miatt rejtekhelyen kényszerül élni, és Edmundo González Urrutia megválasztott elnök a komoly fenyegetések miatt elmenekülni kényszerült az országból családjával együtt; mivel 2024. március 20. óta a Vente Venezuela hat közeli munkatársa keresett menedéket a caracasi argentin nagykövetségen, ahol a venezuelai biztonsági erők továbbra is fokozódó nyomást gyakorolnak rájuk, és zaklatják őket;
E.	mivel folytatódik az emberi jogok megsértése, beleértve az önkényes fogva tartásokat, a túlzott erőszak alkalmazását, a jogellenes gyilkosságokat, az erőszakos eltüntetéseket, a békés gyülekezéshez és a véleménynyilvánítás szabadságához való jogukat gyakorló polgárok zaklatását, üldözését és büntetőeljárás alá vonását, valamint a jogszerű eljárás megsértését; mivel a politikai és intézményi válság mellett Venezuelában mély gazdasági, társadalmi és demográfiai válság is tapasztalható, amely súlyosan érinti polgárai életét;
F.	mivel 2024. szeptember 19-i állásfoglalásában az Európai Parlament Edmundo González Urrutiát ismerte el Venezuela demokratikusan megválasztott legitim elnökének, María Corina Machadót pedig a demokratikus erők vezetőjének; mivel a régió és a világ más demokratikus államai megválasztott elnöknek ismerték el Gonzálezt; mivel 2025. január 10-én neki kellett volna letennie az esküt; mivel az Európai Parlament a gondolatszabadságért járó 2024. évi Szaharov-díjat 2024. december 17-én María Corina Machadónak, a venezuelai demokratikus erők vezetőjének és Edmundo González Urrutiának, a megválasztott elnöknek ítélte oda, akik az országon belül és kívül a szabadság és a demokrácia helyreállításáért küzdő valamennyi venezuelai polgárt képviselik;
G.	mivel a rezsim mindössze néhány nappal 2025. január 10. előtt elrabolta Edmundo González vejét, Rafael Tudarest, akinek holléte továbbra sem ismert; mivel a rezsim hasonlóképpen zaklatta María Corina Machado édesanyját is a saját házában; mivel a rezsim demokratikus ellenzékének számos más politikusa és munkatársa is üldöztetésnek, önkényes letartóztatásoknak és erőszakos eltüntetéseknek volt kitéve, köztük Enrique Márquez elnökjelölt is;
H.	mivel 2025. január 9-én a María Corina Machado vezette venezuelai nép az utcákon tiltakozott Nicolás Maduro legutóbbi arra irányuló kísérlete ellen, hogy jogellenesen magához ragadja a hatalmat; mivel María Corina Machadót a rezsim erői elrabolták, miközben megpróbálta elhagyni a tiltakozás helyszínét, majd később szabadon engedték, ami egy kirívó, nyilvánvalóan a célzott megfélemlítés és zaklatás szándékával hozott intézkedés volt, és amelyet nemzetközileg széles körben elítéltek;
I.	mivel 2025. január 10-én Nicolás Maduro diktátor csalárd módon, demokratikus legitimitás és a választási integritás ellenőrizhető bizonyítéka nélkül lépett hatalomra; mivel az ünnepségen egyetlen demokratikusan megválasztott állam- vagy kormányfő sem vett részt; mivel az ország határait lezárták és a légteret szigorúan őrizték, ami megakadályozta, hogy Edmundo González Urrutia megválasztott elnök Venezuelába utazhasson;
J.	mivel a hatalom csalárd és jogellenes megszerzése óta a Maduro-rezsim egyes uniós tagállamok diplomáciai jelenlétét önkényes és indokolatlan módon jelentősen csökkentette, amit a rezsim azzal indokol, hogy ezzel válaszol „a Holland Királyság, Franciaország és Olaszország kormányának ellenséges magatartására, amelyet a szélsőséges csoportok támogatása és a belügyekbe való beavatkozás jellemez”;
K.	mivel az ENSZ Menekültügyi Főbiztosának Hivatala (UNHCR) szerint 2014 óta mintegy 8 millió venezuelai hagyta el az országot, ami Latin-Amerika közelmúltbeli történelmének legnagyobb kivándorlását és a világ egyik legnagyobb lakóhelyelhagyási válságát jelenti;
L.	mivel 2025. január 10-én a Tanács úgy határozott, hogy célzott szankciók új csomagját fogadja el 15 olyan személlyel szemben, akik felelősek a demokrácia, a jogállamiság és az emberi jogok aláásásáért Venezuelában;
1.	a lehető leghatározottabban elítéli, hogy Nicolás Maduro az elnöki hatalmat bitorolja, és hangsúlyozza, hogy rezsimje illegitim, hatalombitorlása pedig jogellenes kísérlet arra, hogy erőszakkal hatalmon maradjon;
2.	emlékeztet, hogy a rezsim demokratikus ellenzéke által benyújtott választási jegyzőkönyvek és a 2024. július 28-i választásokon jelen lévő független nemzetközi szervezetek, nevezetesen az ENSZ-misszió és a Carter Center nyilatkozata alapján a Parlament Edmundo González Urrutiát ismerte el az elnökválasztás törvényes nyertesének, akinek győzelmét az EU és tagállamai is elismerték;
3.	megismétli 2024. szeptemberi állásfoglalásában a rezsim által ellenőrzött Nemzeti Választási Tanácshoz intézett, a 2024. július 28-i választásokról készült választási jegyzőkönyvek közzétételére irányuló felhívását, amelyet a Bizottság alelnöke/az Unió külügyi és biztonságpolitikai főképviselője is számos alkalommal kifejezett;
4.	egyetért a tagállamokkal abban, hogy a venezuelai rezsim elszalasztott egy, a nép akaratának tiszteletben tartására és az országban az átlátható demokratikus átmenet biztosítására kínálkozó kulcsfontosságú lehetőséget, és hogy ennek következtében Maduro nem rendelkezik semmilyen demokratikus legitimitással, ezért a Parlament nem ismeri el őt;
5.	üdvözli a főképviselőnek az uniós tagállamok nevében tett, Edmundo González Urrutia nagy többséggel való győzelmének elismeréséről szóló nyilatkozatát, és a Parlament úgy véli, hogy 2025. január 10-én neki kellett volna letennie az elnöki esküt; üdvözli az EU azon kötelezettségvállalását is, hogy továbbra is foglalkozik a venezuelai nép sürgős szükségleteivel, akik az elhúzódó humanitárius válság következményeitől szenvednek;
6.	elismerését fejezi ki a demokratikus ellenzék ellenálló képességéért és a venezuelai nép demokrácia iránti elkötelezettségéért az elnyomással és az ellenségességgel szemben; megismétli, hogy a venezuelai nép választásokon kifejezett akaratának tiszteletben tartása továbbra is az egyetlen módja annak, hogy Venezuela helyreállítsa a demokráciát, lehetővé tegye a békés és valódi átmenetet, és megoldja a jelenlegi humanitárius és társadalmi-gazdasági válságot; sürgeti a venezuelai rezsimet, hogy vonja vissza az  Edmundo González Urrutia ellen kiadott indokolatlan elfogatóparancsot;
7.	üdvözli a Tanács legutóbbi, 2025. január 10-i határozatát, amely további 15 személyre terjeszti ki a célzott szankciókat; kéri, hogy erősítsék meg és terjesszék ki ezeket a szankciókat Nicolás Maduróra, belső körére és családtagjaikra, többek között Jorge Rodríguezre és Vladimir Padrino Lópezre, valamint a Venezuelában az emberi jogok megsértéséért, a hatalom jogellenes gyakorlásáért, a hivatali funkciók bitorlásáért és valamennyi elnyomó cselekményért felelős személyre;
8.	aggodalmát fejezi ki Alberto Trentini olasz állampolgár és a fogyatékossággal élő személyeket segítő Emberiség és befogadás nevű nem kormányzati szervezet önkéntese miatt, akit a venezuelai hatóságok 2024. november 15-én egy humanitárius misszió során letartóztattak, és akikről letartóztatása óta nem érkezett hír; kiemeli, hogy Trentini úr egészségügyi problémákkal is küzd, és nincsenek nála gyógyszerek, sem alapvető szükségleti cikkek;
9.	elítéli továbbá a rezsim által a rezsim demokratikus ellenzéke és a venezuelai nép, valamint számos olyan uniós polgár kárára elkövetett üldözést, akiket önkényesen tartanak fogva és tartanak továbbra is jogellenesen börtönben; felszólít arra, hogy vessenek véget az emberi jogok szisztematikus megsértésének; követeli valamennyi, politikai okokból és önkényesen fogva tartott személy azonnali és feltétel nélküli szabadon bocsátását; követeli, hogy a Maduro-rezsim vessen véget az emberi jogi jogsértésekkel és visszaélésekkel járó politikájának, és számoltassa el a felelősöket, valamint biztosítsa minden alapvető szabadságjog és emberi jog teljes mértékű tiszteletben tartását;
10.	teljes mértékben támogatja a Nemzetközi Büntetőbíróság által a venezuelai rezsim kiterjedt bűncselekményeivel és elnyomásával kapcsolatban folytatott vizsgálatokat;
11.	sürgeti az EU-t, tagállamait és valamennyi demokratikus regionális és nemzetközi szereplőt, hogy erkölcsi kötelességként feltétel nélkül álljanak a venezuelai demokratikus erők mellé, és tegyenek meg minden tőlük telhetőt a demokrácia helyreállításáért az országban annak érdekében, hogy kifejezzék szolidaritásukat és tiszteletüket a venezuelai néppel, valamint arra irányuló jogos akaratukkal és jogukkal, hogy egy demokratikus rendszerben szabadságban és békében éljenek; megerősíti szilárd elkötelezettségét a venezuelai nép, valamint a demokrácia, a jogállamiság és az emberi jogok védelme iránt; szolidaritást vállal Venezuela demokratikus erőivel;
12.	üdvözli, hogy az ENSZ Emberi Jogi Főbiztosának Hivatala (OHCHR) visszatért Caracasba; úgy véli, hogy az OHCHR-nek, az ENSZ Venezuelával foglalkozó független nemzetközi tényfeltáró missziójának, a Nemzetközi Büntetőbíróságnak és a vonatkozó regionális mechanizmusoknak szabadon és beavatkozás nélkül kell működniük;
13.	felhívja a figyelmet arra, hogy Maduro jogellenes hatalomátvétele súlyosbította a korábban is fennálló súlyos humanitárius válságot, amely már több mint 8 millió venezuelait késztetett arra, hogy külföldön keressen menedéket, és valószínűleg még többet fog menekülésre kényszeríteni, ami újabb és növekvő migrációs nyomást vált ki, amely leginkább Venezuela közvetlenül szomszédságában lesz érezhető; emlékeztet arra, hogy a venezuelai menekültek és migránsok helyzete hosszú távú megoldásokat igényel; elismeri, hogy a szomszédos országok számos erőfeszítést tettek annak érdekében, hogy ne csak élelmiszert és lakhatást biztosítsanak, hanem rendszeres jogi dokumentációt, iskoláztatást és orvosi támogatást is nyújtsanak; felhívja az EU-t, hogy a nemzetközi normákkal és a meglévő jogszerű migrációs lehetőségekkel összhangban tegyen meg mindent az országukat elhagyó venezuelaiak támogatása érdekében;
14.	sajnálatát fejezi ki a venezuelai hatóságok 2025. januári azon döntése miatt, hogy jelentősen csökkentik több tagállam Caracasban akkreditált diplomáciai személyzetét, és sürgeti ezen elfogadhatatlan egyoldalú intézkedés azonnali visszavonását;
15.	úgy véli, hogy a demokrácia és a diktatúra szétválasztásánál nincs helye kétértelműségnek vagy köztes területnek, mivel valaki vagy a demokraták és az elnyomástól szenvedők oldalán, vagy a diktátorok oldalán áll;
16.	utasítja elnökét, hogy továbbítsa ezt az állásfoglalást a Tanácsnak, a Bizottságnak, a Bizottság alelnökének/az Unió külügyi és biztonságpolitikai főképviselőjének, az EU és a Latin-amerikai és Karibi Államok Közössége közötti csúcstalálkozó résztvevőinek, az Euro–Latin-amerikai Parlamenti Közgyűlésnek, az Amerikai Államok Szervezetének, az ENSZ főtitkárának és a venezuelai rezsim hatóságainak.

,   –     tekintettel az Emberi Jogok Egyetemes Nyilatkozatára és az ENSZ egyéb emberi jogi  egyezményeire és jogi eszközeire,   –     tekintettel a Polgári és Politikai Jogok Nemzetközi Egyezségokmányára,   –   tekintettel a Nemzet közi Büntetőbíróság Római Statútumára,   –   tekintettel Venezuela alkotmányára,   –   tekintettel a Carter Centernek a venezuelai választásokról szóló, 2024. július 30 - i,  valamint a demokratikus ellenzék által bemutatott választási  jegyzőkönyvek  legitimálásáról  szóló, 2024. október 2 - i nyilatkozataira,   –     tekintettel a Venezuelai Bolivári Köztársasággal foglalkozó független nemzetközi  tényfeltáró misszió 2024. október 14 - i részletes ténymegállapításaira,   –     tekintettel az Emberi Jogok Amerikaközi Bizottságának a  venezuelai választásokat  követő emberi jogi jogsértésekről szóló, 2024. december 27 - i jelentésére,   –   tekintettel az Unió külügyi és biztonságpolitikai főképviselőjének az Európai Unió  nevében tett, a 2025. január 10 - i eseményekről szóló, 2025. január 10 - i  nyilatkozatára,   –   tekintettel az Európai Külügyi Szolgálat (EKSZ) szóvivőjének a venezuelai hatóságok  közelmúltbeli határozatairól szóló, 2025. január 15 - i nyilatkozatára,   –   tekintettel a politikai jogok és a választási garanciák mindenki számára történő  e lőmozdításáról szóló, Nicolás Manduro rezsimje és az Egységes Platform nevű 

